4.  การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์และบริการ

บริษัทฯ ได้รับใบอนุญาตให้ประกอบธุรกิจประกันวินาศภัยครบทุกประเภท ลักษณะของผลิตภัณฑ์ คือ
กรมธรรม์ประเภทต่างๆ ที่ให้ความคุ้มครองต่อความเสียหายหรือความสูญเสียกับทรัพย์สิน
หรืออุบัติเหตุที่เกิดขึ้นกับชีวิตจากเหตุวินาศภัย กรมธรรม์ส่วนใหญ่มีระยะเวลาคุ้มครอง 1 ปี
โดยแบ่งตามประเภทการรับประกันภัย ดังนี้

4.1.1 การประกันภัยรถยนต์

ให้บริการรับประกันภัยความเสียหายจากการใช้รถยนต์ เช่น อุบัติเหตุที่เกิดขึ้นจากการชนหรือคว่ำ
หรือรถสูญหายทั้งคัน ความบาดเจ็บหรือสูญเสียชีวิตของผู้ขับขี่ ผู้โดยสาร และบุคคลภายนอก
ความเสียหายต่อทรัพย์สินของบุคคลภายนอก การประกันตัวผู้ขับขี่และการต่อสู้คดีทางแพ่ง
การประกันภัยรถยนต์แบ่งออกเป็น

-   การรับประกันภัยตามพระราชบัญญัติคุ้มครองผู้ประสบภัยจากรถ พ.ศ. 2535
    ที่กำหนดให้ผู้ใช้รถยนต์ทุกประเภท ต้องทำประกันภัยคุ้มครองค่าเสียหาย
    ที่เกิดแก่ผู้ประสบภัยจากอุบัติเหตุรถยนต์

-   การประกันภัยรถยนต์ภาคสมัครใจแบ่งออกเป็น 3 หมวดความคุ้มครอง ได้แก่
    ความคุ้มครองความเสียหายต่อรถยนต์ ความคุ้มครองความรับผิดต่อบุคคลภายนอก
    ความคุ้มครองรถยนต์สูญหายและไฟไหม้ทั้งคันรวมถึงบริการพิเศษ รถทดแทนระหว่างซ่อม

-   การรับประกันภัยรถยนต์ภาคสมัครใจ แบบคุ้มครองเฉพาะภัย
    ที่คุ้มครองความเสียหายต่อรถยนต์เฉพาะจากการชนกับยานพาหนะทางบกโดยไม่มีความรับผิดส่วนแรก
    ความคุ้มครองความรับผิดต่อบุคคลภายนอก ความคุ้มครองรถยนต์สูญหายและไฟไหม้ทั้งคัน

4.1.2 การประกันอัคคีภัย

ให้บริการรับประกันภัยความเสียหายที่เกิดขึ้นแก่ทรัพย์สินต่างๆ เช่น สิ่งปลูกสร้าง ตัวอาคาร
เฟอร์นิเจอร์ เครื่องจักร และสต็อกสินค้า ที่อยู่ภายในอาคาร ที่มีสาเหตุจากเพลิงไหม้ ฟ้าผ่า
รวมถึงภัยอื่นๆ ที่ผู้เอาประกันสามารถเลือกซื้อเพิ่มเติม อย่างเช่น ภัยระเบิด ภัยลมพายุ ภัยน้ำท่วม
ภัยแผ่นดินไหว เป็นต้น นอกจากนี้ ยังรับประกันการสูญเสียรายได้อันเนื่องจากธุรกิจหยุดชะงัก
ที่มีสาเหตุที่เกิดจากอัคคีภัย และภัยอื่นๆ ที่ได้เลือกซื้อเพิ่มเติม

- การประกันอัคคีภัยที่อยู่อาศัยแบบประหยัดสำหรับรายย่อย (ไมโครอินชัวรันส์)

  คุ้มครองทรัพย์สินที่เอาประกันภัย ที่เกิดจาก ไฟไหม้ ฟ้าผ่า และระบิด

- การประกันภัยทรัพย์สินคุ้มครองภัยก่อการร้าย คุ้มครองทรัพย์สินที่เอาประกันภัย

  ได้รับความเสียหายทางกายภาพ เนื่องจากภัยก่อการร้ายรวมทั้งการถูกปาระเบิดหรือ

  ถูกวางระเบิดโดยบุคคลภายนอก

-   การประกันภัยทรัพย์สินคุ้มครองภัยจากเหตุการณ์ความไม่สงบ คุ้มครองทรัพย์สินที่

 เอาประกันภัยได้รับความเสียหายทางกายภาพ เนื่องจากการนัดหยุดงาน (strike) หรือ การ

 จลาจล (riot) หรือการกระทำอันมีเจตนาร้าย (malicious act) เพื่อผลทางการเมือง ศาสนา 

 หรือลัทธินิยม หรือ การก่อความวุ่นวายทางการเมือง (civil commotion) หรือการก่อ 

 วินาศกรรม (sabotage) หรือการก่อการร้าย (terrorism)

4.1.3 การประกันภัยทางทะเลและขนส่ง

ให้บริการรับประกันภัยความเสียหายที่เกิดจากอุบัติเหตุระหว่างการขนส่งสินค้า ทั้งทางรถยนต์ รถไฟ
เรือเดินสมุทร หรือเครื่องบิน ทั้งในและต่างประเทศ แบ่งเป็น 2 ประเภท คือ การประกันภัยสินค้า
และการประกันภัยตัวเรือ ทั้งนี้
การประกันภัยทางทะเลและขนส่งที่เป็นงานหลักของบริษัทเป็นการประกันภัยสินค้า

4.1.4 การประกันภัยเบ็ดเตล็ด

ให้บริการรับประกันภัยประเภทต่างๆ นอกเหนือจากความคุ้มครองของการประกันภัยที่กล่าวมาข้างต้น
ได้แก่

- การประกันอุบัติเหตุส่วนบุคคล ให้ความคุ้มครองการบาดเจ็บ เสียชีวิต การสูญเสียอวัยวะ

หรือทุพพลภาพของผู้เอาประกันอันเนื่องมาจากอุบัติเหตุ

-   การประกันภัยอุบัติส่วนสำหรับรายย่อย (ไมโครอินชัวรันส์) คุ้มครอง การบาดเจ็บ เสียชีวิต
    การสูญเสียอวัยวะ หรือทุพพลภาพ อันเนื่องมาจากอุบัติเหตุ และการชดเชยรายได้
    หากต้องเข้าพักรักการรักษาตัวในโรงพยาบาล และรวมถึงค่าปลงศพ
    กรณีที่เสียชีวิตจากการบาดเจ็บ และเจ็บป่วย

-   การประกันภัยอุบัติเหตุสำหรับผู้ขับขี่รถจักรยานยนต์รับจ้าง (มอเตอร์ไซค์ยิ้ม) คุ้มครอง
    การบาดเจ็บ เสียชีวิต การสูญเสียอวัยวะ หรือทุพพลภาพ อันเนื่องมาจากอุบัติเหตุ
    รวมถึงการชดเชยรายได้ หากต้องเข้าพักรักการรักษาตัวในโรงพยาบาล

-   การประกันอุบัติเหตุระหว่างการเดินทาง
    ให้ความคุ้มครองการบาดเจ็บจากปัจจัยภายนอกร่างกายของผู้เอาประกันโดยอุบัติเหตุในระหว่างการเดินทาง
    ที่เป็นผลให้ผู้เอาประกันเสียชีวิต หรือสูญเสียอวัยวะ รวมถึง
    ค่ารักษาพยาบาลอันเนื่องมาจากการบาดเจ็บนั้นด้วย

-   การประกันภัยการเดินทางต่างประเทศ คุ้มครองระหว่างการเดินทางขณะที่อยู่ในต่างประเทศ
    ได้แก่ ค่ารักษาพยาบาลจากการบาดเจ็บและการเจ็บป่วย การเสียชีวิต การสูญเสียอวัยวะ
    หรือทุพพลภาพถาวรสิ้นเชิง เนื่องจากอุบัติเหตุ
    ค่าใช้จ่ายการเคลื่อนย้ายเพื่อการรักษาพยาบาลฉุกเฉิน ค่าใช้จ่ายในการส่งศพกลับประเทศ
    ค่าใช้จ่ายที่เพิ่มขึ้น การล่าช้าของการเดินทาง การสูญหายหรือเสียหายของกระเป๋าเดินทาง
    และ/หรือทรัพย์สินส่วนตัวภายในกระเป๋าเดินทาง การล่าช้าของกระเป๋าเดินทาง
    และความรับผิดตามกฎหมายต่อบุคคลภายนอก

-   การประกันสุขภาพส่วนบุคคลและสุขภาพหมู่ คุ้มครองค่าใช้จ่ายในการรักษาพยาบาล เช่น
    ค่าห้องและค่าอาหาร ค่ายารักษาโรค ค่าผ่าตัด ค่าแพทย์ เป็นต้น

-   ประกันภัยสุขภาพและอุบัติเหตุส่วนบุคคล ที่รวมความคุ้มครองประกันภัยสุขภาพ
    และประกันภัยอุบัติเหตุเข้าด้วยกัน
    รวมถึงการชดเชยรายได้ระหว่างรักษาตัวในโรงพยาบาลเพื่อรักษาโรคมะเร็ง หรือโรคหัวใจ

-   การประกันภัยชดเชยรายได้
    คุ้มครองการเข้าพักรักษาตัวเป็นผู้ป่วยในโดยการจ่ายชดเชยรายวันตามจำนวนวันที่เข้าพักรักษาตัวให้กับผู้เอาประกันภัย
    การชดเชยรายได้ขณะพักฟื้นที่บ้านภายหลังออกจากโรงพยาบาล รวมถึงการประกันอุบัติเหตุ
    และค่าปลงศพกรณีเสียชีวิตจากการบาดเจ็บหรือเจ็บป่วย

-   การประกันภัยมะเร็ง คุ้มครองหากผู้เอาประกันภัยหากพบว่าเป็นมะเร็งครั้งแรก
    ซึ่งจะจ่ายค่าทดแทนให้เป็นจำนวนเงิน รวมถึงเงินช่วยเหลือรายเดือน และ
    ค่ารักษาพยาบาลผู้ป่วยนอก หลังจากมีการผ่าตัดโรคมะเร็ง

-   การประกันภัยผู้เล่นกอล์ฟ คุ้มครองอุบัติเหตุของผู้เอาประกันภัยระหว่างการฝึกซ้อม
    หรือเล่นกอล์ฟ รวมถึงอุปกรณ์กอล์ฟ
    และรางวัลพิเศษจากการตีโฮล-อิน-วันและคุ้มครองบุคคลภายนอกที่ได้รับบาดเจ็บหรือทรัพย์สินเสียหายจากการเล่นหรือฝึกซ้อมของผู้เอาประกันภัย

-   การประกันภัยโจรกรรม ให้ความคุ้มครองทรัพย์สินภายในสถานที่เอาประกัน จากการลักทรัพย์
    การปล้นทรัพย์ ชิงทรัพย์

-   การประกันความเสี่ยงภัยทุกชนิด
    ให้ความคุ้มครองความเสียหายหรือสูญเสียทรัพย์สินที่เอาประกันภัยอันเนื่องมาจากภัยทุกประเภทที่มิได้ระบุยกเว้นในกรมธรรม์

-   การประกันความเสี่ยงภัยจากวิศวกรรมตามสัญญา
    ซึ่งให้ความคุ้มครองแก่ทรัพย์สินตามโครงการก่อสร้าง เครื่องจักรที่นำมาติดตั้ง
    ความรับผิดจากการดำเนินงานก่อสร้าง หรือการติดตั้งเครื่องจักร อุปกรณ์
    เครื่องมือที่ใช้ในการดำเนินงาน
    รวมถึงความรับผิดต่อบุคคลภายนอกจากการดำเนินงานก่อสร้างหรือติดตั้งนั้นๆ

-   การประกันภัยเครื่องจักร คุ้มครองทรัพย์สินที่เป็นเครื่องจักร อาทิ เครื่องกำเนิดไฟฟ้า
    เครื่องจักรเฉพาะทางต่างๆ ฯ ภายใต้อุบัติเหตุที่เกิดขึ้นอย่างไม่ทันคาดคิด อาทิ
    ความบกพร่องจากการออกแบบ ขาดความชำนาญไฟฟ้าลัดวงจร การระเบิดในทางฟิสิกส์ หรือ
    การถูกกลั่นแกล้ง

-   การประกันภัยหม้อกำเนิดไอน้ำ
    คุ้มครองความเสียหายของการระเบิดและยุบแฟบของหม้อไอน้ำและถังอัดความดัน
    ที่เกิดจากความบกพร่องหรือการใช้งานต่างๆ
    และอันตรายที่เกิดแก่ชีวิตและทรัพย์สินของบุคคลอื่นได้

-   การประกันความรับผิดต่อบุคคลภายนอก
    ให้ความคุ้มครองความรับผิดตามกฎหมายที่ผู้เอาประกันมีต่อบุคคลภายนอก
    สำหรับความบาดเจ็บต่อร่างกายหรือการสูญเสียชีวิต หรือความเสียหายที่เกิดขึ้นต่อทรัพย์สิน

-   การประกันเงิน คุ้มครองความเสียหายของเงินภายในสถานที่เอาประกันภายในตู้
    หรือห้องนิรภัย และภายนอกสถานที่เอาประกันภัยขณะขนส่งตามเส้นทางที่ระบุไว้

-   การประกันความซื่อสัตย์ของลูกจ้าง คุ้มครองจำนวนเงินที่นายจ้างสูญเสียไป
    เนื่องมาจากการฉ้อโกง ยักยอก หรือ ทุจริตของลูกจ้างในหน้าที่ตามที่ระบุไว้

-   การประกันภัยอิสรภาพ คุ้มครองกรณีที่ผู้เอาประกันภัยถูกดำเนินคดี และถูกควบคุมตัว
    ในคดีอาญา อันเนื่องมาจากกระทำผิดโดยประมาท แบ่งเป็นก่อนกระทำความผิด
    และหลังกระทำความผิด

-   การประกันภัยความรับผิดตามกฎหมาย อันเกิดจากการประกอบกิจการควบคุมประเภทที่ 3
    ตามพระราชบัญญัติควบคุมน้ำมันเชื้อเพลิง
    คุ้มครองความรับผิดตามกฎหมายที่ผู้เอาประกันมีต่อบุคคลภายนอก อันเกิดจากอัคคีภัย
    หรือการระเบิดอันเกิดจากการประกอบกิจการน้ำมันเชื้อเพลิงหรือการจัดเก็บน้ำมันเชื้อเพลิงในสถานที่ประกอบการ

-   การประกันภัยความรับผิดตามกฏหมาย ต่อความเสียหายที่เกิดขึ้น จากสินค้าที่ไม่ปลอดภัย
    คุ้มครองผู้ประกอบการสำหรับความรับผิดตามกฏหมาย ที่เกิดขึ้นจากสินค้าไม่ปลอดภัย
    อันอาจจะเกิดจากความบกพร่องของสินค้า

-   การประกันภัยพืชผลจากภัยแล้งโดยใช้ดัชนีน้ำฝน
    คุ้มครองพืชผลเพาะปลูกที่เอาประกันภัยได้รับความเสียหายจากภัยแล้ง

-   การประกันภัยเบ็ดเตล็ดอื่นๆ

นอกจากนี้บริษัทฯ ยังมีการรับประกันต่อตามประเภทภัยที่ระบุไว้ข้างต้น
ซึ่งปัจจุบันการรับประกันภัยต่อจากบริษัทประกันต่อต่างประเทศมีจำนวนน้อย ทำให้บริษัทฯ
ได้รับผลกระทบจากความผันผวนของอัตราแลกเปลี่ยนเพียงเล็กน้อย

4.1.5 การประกันต่อ

การทำประกันภัยต่อ
เป็นการกระจายความเสี่ยงในการรับประกันภัยของบริษัทฯให้อยู่ในสัดส่วนที่กำหนดไว้
ตามพรบ.ประกันวินาศภัย พ.ศ. 2535 ในกรณีที่บริษัทฯรับประกันภัยสินทรัพย์ที่มีทุนประกันภัยสูง
บริษัทฯ จะพิจารณาทำประกันภัยต่อ ให้แก่บริษัทรับประกันภัยต่อ
เพื่อลดความเสี่ยงในการรับประกันภัยของบริษัทฯลง การประกันต่อแบ่งเป็น 2 ลักษณะ ดังนี้

-   การประกันต่อแบบเฉพาะราย เป็นการทำประกันภัยต่อแบบรายต่อราย
    โดยบริษัทผู้เอาประกันต่อจะต้องแจ้งรายละเอียดของภัยแต่ละภัยที่ต้องการทำประกันภัยต่อ
    ให้บริษัทผู้รับประกันต่อพิจารณาและอนุมัติเป็นคราวๆ ไป

-   การประกันต่อตามสัญญา เป็นการทำประกันภัยต่อ
    ที่บริษัทผู้เอาประกันภัยต่อและบริษัทผู้รับประกันภัยต่อ ได้มีการตกลงไว้ล่วงหน้า
    โดยทั้งสองฝ่ายจะตกลงในรายละเอียดของภัยที่บริษัทรับประกันภัยต่อจะสามารถรับประกันภัยต่อได้ภายในระยะเวลาที่ระบุไว้ในสัญญา
    ดังนั้นจึงไม่จำเป็นต้องมีการพิจารณาแต่ละภัยอีก หากลักษณะของภัยนั้นๆ
    เป็นไปตามที่ระบุไว้ในสัญญา

  การพิจารณากำหนดสัดส่วนการรับประกันภัยไว้เอง และรับประกันภัยต่อ บริษัทฯ จะพิจารณาจาก

เงินกองทุนของบริษัท ลักษณะภัย และระดับความเสี่ยงภัยของทรัพย์สินที่เอาประกันภัย
ตามนโยบายของสำนักงานคณะกรรมการกำกับและส่งเสริมการประกอบธุรกิจประกันภัย (คปภ.)
ที่ให้บริษัทประกันวินาศภัยรับความเสี่ยงภัยไว้เองในประเทศ
หรือทำประกันภัยต่อกับบริษัทประกันภัยในประเทศ ทำให้ปัจจุบันบริษัทรับประกันภัยต่อของบริษัทฯ
ส่วนใหญ่เป็นบริษัทประกันภัยในประเทศ และบริษัทฯ
จะพิจารณาคัดเลือกบริษัทรับประกันภัยต่อในประเทศ และต่างประเทศ
ที่มีสถานะทางการเงินที่มั่นคงเป็นเกณฑ์
โดยพิจารณาการจัดอันดับความน่าเชื่อถือสำหรับบริษัทรับประกันภัยต่อ โดย S&P หรือ AM Best

2.  การตลาดและภาวะการแข่งขัน

ในแวดวงธุรกิจประกันวินาศภัยปี 2553 บริษัทประกันภัยต่างๆ
เริ่มแสดงให้เห็นถึงการปรับเปลี่ยนแผนกลยุทธ์
ปรับทิศทางและวิธีการดำเนินธุรกิจที่แตกต่างไปจากเดิมมากขึ้นกว่าที่ผ่านๆ มา ทั้งนี้
เพื่อให้สอดคล้องกับแนวทางของแผนพัฒนาการประกันภัยฉบับที่ 1 (2548-2554)
และต่อเนื่องกันไปกับแผนพัฒนาฯ ฉบับที่ 2 (2553-2557)
การดำเนินธุรกิจประกันภัยและยุทธวิธีในการแข่งขันทางการตลาด
ถูกกำกับดูแลอย่างเข้มงวดเพื่อให้เป็นไปตามกรอบของพระราชบัญญัติประกันวินาศภัย (ฉบับที่ 2)
พ.ศ.2551 และประกาศฉบับต่างๆ ของคณะกรรมการกำกับและส่งเสริมการประกอบธุรกิจประกันภัย
(คปภ.) รวมถึงกฎหมายต่างๆ ที่เกี่ยวข้องอย่างจริงจัง

ในปี 2553 บริษัทประกันวินาศภัยที่ดำเนินธุรกิจมีจำนวนลดลงเหลือ 69 บริษัท จากที่มีอยู่ในปี 2552
จำนวน 70 บริษัท ในจำนวนนี้ เป็นบริษัทที่ทำธุรกิจเฉพาะประกันสุขภาพอย่างเดียว 5 บริษัทและอีก
1 บริษัท เป็น บจก. กลางคุ้มครองผู้ประสบภัยจากรถ
ซึ่งจัดตั้งขึ้นตามพระราชบัญญัติคุ้มครองผู้ประสบภัยจากรถ พ.ศ. 2535
ที่ดำเนินธุรกิจเฉพาะที่เกี่ยวข้องกับกรมธรรม์ประกันภัยคุ้มครองผู้ประสบภัยจากรถเท่านั้น

จากการที่ผู้เชี่ยวชาญจากทางด้านเศรษฐกิจของสำนักต่างๆ ที่คาดว่า เศรษฐกิจของประเทศในปี
2553 มีแนวโน้มที่จะเติบโตในช่วงระหว่าง 5.0 - 7.5% สำนักวิจัยและสถิติของบริษัท
ไทยรับประกันภัยต่อ จำกัด (มหาชน)
จึงได้คาดการณ์ว่าเบี้ยประกันของอุตสาหกรรมการประกันภัยในประเทศจะเติบโตจากปี 2552
ระหว่าง 14.7 – 16.1% โดยประกันภัยทางทะเลและขนส่งจะมีการขยายตัวมากที่สุดระหว่าง
25.3 - 27.3% การประกันรถยนต์จะขยายตัวรองลงมาระหว่าง 15.4 - 17.3%
ถัดมาเป็นประกันภัยเบ็ดเตล็ดจะขยายตัวระหว่าง 14.9 – 15.4%
และผลิตภัณฑ์ที่มีการขยายตัวน้อยที่สุด ก็คือ ประกันอัคคีภัย 2.9 – 3.4% รายละเอียดตามตาราง

หน่วย : ล้านบาท

+-------------+------------+------------+-------------+--------------+
| ประเภทภัย    | เบี้ยประกันปี  | เบี้ยประกันปี  | คาดการณ์     | % เปลี่ยนแปลง  |
|             | 2551       | 2552       |             |              |
|             |            |            | เบี้ยประกันปี   | ( ปี 2553 )   |
|             |            |            | 2553        |              |
+-------------+------------+------------+-------------+--------------+
| อัคคีภัย       | 7,500      | 7,787      | 8,014       | 2.9 %        |
+-------------+------------+------------+-------------+--------------+
| ภัยทาง       | 4,194      | 3,633      | 4,553       | 25.3 %       |
| ทะเลและขนส่ง |            |            |             |              |
+-------------+------------+------------+-------------+--------------+
| ภัยรถยนต์     | 64,158     | 65,425     | 75,472      | 15.4 %       |
+-------------+------------+------------+-------------+--------------+
| ภัยเบ็ดเตล็ด   | 30,402     | 33,797     | 38,123      | 12.8 %       |
+-------------+------------+------------+-------------+--------------+
| รวมทุกประเภท | 106,254    | 109,993    | 126,162     | 14.7 %       |
+-------------+------------+------------+-------------+--------------+

4.2.1 นโยบาย และลักษณะการตลาดของผลิตภัณฑ์ หรือบริการที่สำคัญ

  บริษัทฯ ให้ความสำคัญอย่างมากกับการพัฒนาออกแบบผลิตภัณฑ์และบริการ เสาะแสวงหา

ตลาดและช่องทางการขายใหม่ๆ อยู่เสมอ กำหนดกลยุทธ์ในการบริหารต้นทุนให้ประหยัดต่อขนาด
เพื่อให้เกิดประสิทธิภาพและประสิทธิผลสูงสุด
บริหารและพัฒนาทรัพยากรมนุษย์ควบคู่ไปกับการปรับปรุงเทคโนโลยี่และการสื่อสารสมัยใหม่ให้สอดคล้องกับกลุ่มลูกค้าเป้าหมายต่างๆ
อย่างต่อเนื่อง
สร้างเครือข่ายการบริการและการขายโดยขยายสาขาให้ครอบคลุมพื้นที่ในจังหวัดสำคัญๆ
ทั่วประเทศถึง 27 แห่ง ที่พร้อมให้บริการด้วยระบบคอมพิวเตอร์ออนไลน์ทั้งหมด
บริหารความสัมพันธ์กับหน่วยงานหรือองค์กรภาครัฐและภาคเอกชน
เพื่อให้การบริการที่ครอบคลุมและมีมาตรฐานที่ดีกับลูกค้าจากช่องทางต่างๆ ของบริษัทฯ

บริษัท นวกิจประกันภัย จำกัด (มหาชน)
เป็นบริษัทประกันวินาศภัยที่เข้าจดทะเบียนในตลาดหลักทรัพย์ตั้งแต่ปี 2536 เป็นต้นมา
ร่วมสมัยกับการเติบโตทางเศรษฐกิจของประเทศไทยมานานเกือบ 8 ทศวรรษ
มีประสบการณ์เคยฟันฝ่าวิกฤตการณ์ต่างๆ ในวงจรเศรษฐกิจของประเทศมายาวนาน
ตลอดระยะเวลาที่ผ่านมาบริษัทฯ ดำเนินธุรกิจโดยยึดถือหลักการบรรษัทภิบาล มีความโปร่งใส
ให้ความเป็นธรรมกับผู้มีส่วนได้ส่วนเสียที่เกี่ยวข้อง บริหารงานอย่างมีจริยธรรม
และยึดถือปฏิบัติตามหลักจรรยาบรรณของวิชาชีพ ดำเนินกิจกรรมต่างๆ
โดยคำนึงถึงผลกระทบต่อชุมชนและสังคมอยู่เสมอ เป็นบริษัทประกันภัยที่มีความพร้อม มีความยืดหยุ่น
สามารถปรับตัวให้เข้ากับยุคสมัย
และสภาพการแข่งขันที่มีการเปลี่ยนแปลงอย่างรวดเร็วในปัจจุบันและอนาคตต่อๆ ไป

ลักษณะลูกค้าและกุล่มลูกค้าเป้าหมาย

กลุ่มลูกค้าส่วนใหญ่ของบริษัทฯ จะแบ่งเป็น
ภาคธุรกิจและการค้าที่เป็นผู้ประกอบการในด้านอุตสาหกรรมและพาณิชยกรรมตั้งแต่ขนาดเล็กและขนาดกลาง
ไปจนกระทั่งธุรกิจขนาดใหญ่ที่มีเงินทุนหมุนเวียนหลายๆ พันล้านบาท
และลูกค้าอีกส่วนหนึ่งจะเป็นกลุ่มลูกค้ารายย่อยภาคครัวเรือนที่เข้าใจถึงความเสี่ยงที่มีโอกาสเกิดขึ้นกับทรัพย์สินจากอุบัติเหตุหรือภัยธรรมชาติต่างๆ
นอกจากนั้นก็จะเป็นกลุ่มสถาบันการเงิน ธนาคาร บริษัทเงินทุน บริษัทเช่าซื้อ สหกรณ์ฯ
และองค์กรภาครัฐในรูปแบบต่างๆ

การจัดจำหน่าย ช่องทางการจำหน่าย

บริษัทฯ ดำเนินการจัดจำหน่ายผลิตภัณฑ์โดยผ่านช่องทางต่างๆ หลายช่องทางด้วยกัน
เน้นความสมดุลทั้งในมิติของชนิดผลิตภัณฑ์และประเภทของช่องทางการจำหน่าย
เพื่อให้เป็นไปตามแผนนโยบายการบริหารความเสี่ยงในการดำเนินธุรกิจของบริษัทฯ
เพื่อให้เกิดความมั่นคง และเป็นการเพิ่มศักยภาพการแข่งขันของบริษัทฯ
ช่องทางการจำหน่ายที่สำคัญๆ ของบริษัทฯ เช่น

1. การจำหน่ายผ่านตัวแทนและนายหน้าประกันวินาศภัย แบ่งเป็นประเภทบุคคลและนิติบุคคล

2. จำหน่ายผ่านสถาบันการเงิน เช่น ธนาคาร บริษัทเงินทุน บริษัทเช่าซื้อ และสหกรณ์ฯ เป็นต้น

3.  จำหน่ายโดยตรงกับลูกค้าและองค์กรธุรกิจขนาดใหญ่ที่มีความต้องการติดต่อโดยตรงกับบริษัทประกันภัย

4.  จำหน่ายผ่านช่องทางการสื่อสารต่างๆ เช่น ผ่านระบบโทรศัพท์ ระบบไปรษณีย์ และ Website
    ของบริษัทฯ

5. จำหน่ายผ่านเครือข่ายสาขาของบริษัทฯ ที่ตั้งอยู่ในจังหวัดใหญ่ๆ ครอบคลุมพื้นที่ทั่วประเทศ

ตามปรกติบริษัทฯ จะจำหน่ายผลิตภัณฑ์ผ่านตัวแทนนายหน้าและสถาบันการเงินเป็นส่วนใหญ่
สำหรับการดำเนินงานของสาขาต่างๆ นอกจากจะจำหน่ายผลิตภัณฑ์ แล้ว บริษัทฯ
ยังตระหนักถึงความสำคัญของการให้บริการสินไหมทดแทนกับลูกค้าจากช่องทางต่างๆ ของบริษัทฯ
อย่างมีประสิทธิภาพและมีมาตรฐานเท่าเทียมกันทุกแห่งด้วย นอกจากนี้ บริษัทฯ
ยังเน้นที่จะไม่พึ่งพิงกลุ่มลูกค้ากลุ่มใดกลุ่มหนึ่งเพียงกลุ่มเดียวเป็นพิเศษบริษัทฯ
จะหลีกเลี่ยงไม่ให้กลุ่มลูกค้าใดมีสัดส่วนเกิน 30% ของยอดการจำหน่ายทั้งหมดของบริษัทฯ

2.  สภาพการแข่งขันภายในอุตสาหกรรม

  ทิศทางการขยายงาน สภาวะอุตสาหกรรม และ สภาวะตลาด

ในปี 2553 ถึงแม้ประเทศไทยจะประสบปัญหาการชุมนุมทางการเมืองในช่วงต้นปี
แต่สภาพเศรษฐกิจโดยรวมของปี 2553 ก็ยังคงขยายตัวต่อเนื่องจากปี 2552
ผู้เชี่ยวชาญทางด้านเศรษฐกิจต่างก็ประเมินว่าเศรษฐกิจในปี 2553 มีแนวโน้มจะเติบโตระหว่าง
5 - 7.5% และคาดการณ์ว่าการเติบโตทางเศรษฐกิจในปี 2554 จะอยู่ที่ประมาณ 5%
หากเทียบกับปี 2553 บริษัท ไทยรับประกันต่อ จำกัด (มหาชน) ได้คาดการณ์ว่า
อุตสาหกรรมประกันวินาศภัยจะขยายตัวมากขึ้นจากปี 2553 ประมาณ 7.4%
โดยประกันภัยเบ็ดเตล็ดจะขยายตัวมากที่สุด 9.8% รองลงมาเป็นการประกันรถยนต์ที่ 6.7%
ส่วนการประกันภัยทางทะเลและขนส่งจะขยายตัว 6.1% และประกันอัคคีภัยที่ 3.4%

สภาวะการณ์ทางการการตลาดในอุตสาหกรรมประกันวินาศภัยปี 2554
จะขยายตัวภายใต้อิทธิพลของกรอบระเบียบกฎเกณฑ์ที่เข้มงวดของภาครัฐที่ต้องการเตรียมความพร้อมให้กับภาคธุรกิจที่จะต้องเข้าสู่การแข่งขันในสนามการค้าเสรีทั้งในระดับอาเซียนและระดับโลกในอีกไม่กี่ปีข้างหน้า
แผนงานทางการตลาด แผนพัฒนาผลิตภัณฑ์ และแผนพัฒนาการบริการด้านต่างๆ
จะเป็นไปตามหลักแนวคิดการดำรงเงินกองทุนตามความเสี่ยง (Risk-Based Capital / RBC)
ที่จะต้องคำนึงถึงการดำรงเงินกองทุนให้เป็นไปตามความเสี่ยงของธุรกิจ
เน้นการบริหารต้นทุนที่จะต้องมีประสิทธิภาพ
มีระบบเทคโนโลยี่ที่ใช้ในการประมวลผลข้อมูลและใช้ในสื่อสารที่ทันสมัยเพียงพอ
การกำหนดราคาที่จะต้องคำนึงถึงผลกำไรเพียงพอที่จะสร้างความมั่นคงให้กับธุรกิจ
มีการจัดจำหน่ายผลิตภัณฑ์และบริการที่ยืดหยุ่นหลากหลายตอบสนองต่อความต้องการของลูกค้าในแต่ละภาคส่วนได้ดี
จะต้องมีกลยุทธ์ราคาที่มีมาตรฐานมากขึ้นกว่าแต่ก่อน
รวมทั้งจะต้องมีความสามารถที่จะเสาะแสวงหาช่องทางด้านการตลาดใหม่ๆ ได้เป็นอย่างดี
คาดการณ์กันว่าจำนวนผู้เล่นในตลาดการประกันภัยจะลดจำนวนผู้ประกอบการลงไปเรื่อยๆ จนถึงปี
2559

กลยุทธ์ทางการแข่งขัน

บริษัทฯ ตระหนักดีถึงผลกระทบจากการเปลี่ยนแปลงในด้านระเบียบกฎเกณฑ์ต่างๆ
ในการดำเนินธุรกิจประกันวินาศภัย และความเข้มข้นในการแข่งขันจากการเปิดเสรีทางการค้า
บริษัทมีความพร้อมอย่างเต็มที่กับการเริ่มบังคับใช้การดำรงเงินกองทุนตามความเสี่ยง
(Risk-Based Capital / RBC) ในปี 2554 นี้

บริษัทฯ ได้กำหนดแผนกลยุทธ์ในการดำเนินธุรกิจ โดยเน้นการบริหารจัดการบริษัทฯ
ด้วยหลักการธรรมาภิบาล กำหนดวิธีการทำงานและการตัดสินใจในระดับต่างๆ ให้มีความโปร่งใส
มีความเป็นธรรมและเท่าเทียมกัน ทั้งกับลูกค้า ผู้ถือหุ้น คู่ค้า และพนักงานของบริษัทฯ
บำเพ็ญประโยชน์และตอบแทนสังคมโดยรวมอย่างสม่ำเสมอ
ดำเนินกิจกรรมโดยคำนึงถึงผลกระทบต่างๆ ที่อาจจะเกิดขึ้นกับสังคมตลอดเวลา

บริษัทฯ กำหนดแผนการบริหารกองทุนของบริษัทในระยะ 3-5 ปี อย่างมีประสิทธิภาพ
ประเมินความคุ้มค่าของผลตอบแทนกับความเสี่ยงแต่ละด้านที่อาจจะมีขึ้น
รวมทั้งผลกระทบต่อเงินกองทุนและประโยชน์ที่จะเกิดขึ้นกับผู้มีส่วนได้ส่วนส่วนเสียของบริษัทฯ
ทั้งในระยะสั้น ระยะกลาง และระยะยาว

แผนกลยุทธ์ทางด้านการตลาดของบริษัทฯ ได้กำหนดขึ้นโดยเน้นในการสร้างภาพลักษณ์ของบริษัทฯ
เพื่อให้สาธารณชนได้รับทราบว่าเป็นบริษัทฯ ที่ทำธุรกิจประกันวินาศภัยมายาวนานถึงเกือบ 8
ทศวรรษ บริหารงานภายใต้ทีมงานที่มีจรรยาบรรณ มีความเป็นมืออาชีพ มีความรับผิดชอบต่อสังคม
เพื่อสร้างตราสัญลักษณ์ให้มีความเข้มแข็ง บริษัทฯ
ให้ความสำคัญอย่างมากกับการพัฒนาการบริการให้มีความรวดเร็ว
มีประสิทธิภาพและมีมาตรฐานในระดับสากล เน้นการพัฒนาและออกแบบผลิตภัณฑ์ให้มีความหลากหลาย
เพื่อให้สามารถตอบสนองกับความต้องการของลูกค้าแต่ละส่วนการตลาด
โดยเฉพาะอย่างยิ่งลูกค้าในกลุ่มตลาดเกิดใหม่ นอกจากนี้บริษัทฯ
ยังมุ่งเน้นในการเสาะแสวงหาช่องทางและวิธีการจัดจำหน่ายใหม่ๆ อย่างต่อเนื่อง
เพื่อสร้างโอกาสที่จะครอบครองกลุ่มลูกค้าในตลาดเกิดใหม่
และเป็นการเพิ่มสัดส่วนทางการตลาดตามแผนการขยายงานของบริษัทฯ ในระยะสั้นและระยะยาว

ส่วนแบ่งการตลาด และสัดส่วนผลิตภัณฑ์ ปี 2553

เบี้ยประกันรวมของบริษัทฯ นับตั้งแต่เดือนมกราคมถึงเดือนกันยายน 2553
เมื่อเทียบกับอุตสาหกรรมประกันวินาศภัยโดยรวม บริษัทมีสัดส่วน 1.45% โดยประกันอัคคีภัยมีสัดส่วน
2.73% ประกันทางทะเลและขนส่งมีสัดส่วน 2.89% ประกันภัยรถยนต์มีสัดส่วน 1.57%
และประกันภัยเบ็ดเตล็ด 0.75%

ในปี 2553 บริษัทมีสัดส่วนผลิตภัณฑ์ของบริษัทประกอบไปด้วย อัคคีภัย 11.67%
ภัยทางทะเลและขนส่ง 6.90% ภัยรถยนต์ 65.38% และภัยเบ็ดเตล็ด 16.05%
ของเบี้ยประกันรวมของบริษัท

หน่วย : ล้านบาท

+-----------------+---------+---------+----------+---------+---------+
| ประเภท          | เบ      | เบี้ยประก | %        | L% ส    | ส่วนแบ่ง  |
|                 | ี้ยประกันปี | ันปี 2552 | เ        | ัดส่วนผลิต | การตลาด |
|                 | 2553    |         | ปลี่ยนแปลง | ภัณฑ์ ณ ธ | ณ       |
|                 |         |         |          | .ค.2553 | ก       |
|                 |         |         |          |         | .ย.2553 |
+-----------------+---------+---------+----------+---------+---------+
| อัคคีภัย           | 220.53  | 228.24  | -3.38 %  | 11.67 % | 2.73 %  |
+-----------------+---------+---------+----------+---------+---------+
| ภ               | 130.43  | 111.59  | 16.88 %  | 6.90 %  | 2.89 %  |
| ัยทางทะเลและขนส่ง |         |         |          |         |         |
+-----------------+---------+---------+----------+---------+---------+
| ภัยรถยนต์         | 1       | 1       | -1.49 %  | 65.38 % | 1.57 %  |
|                 | ,235.82 | ,254.52 |          |         |         |
+-----------------+---------+---------+----------+---------+---------+
| ภัยเบ็ดเตล็ด       | 303.26  | 243.73  | 24.42%   | 16.05 % | 0.75 %  |
+-----------------+---------+---------+----------+---------+---------+
| รวมทุกประเภท     | 1       | 1       | 2.83 %   | 100.00  | 1.45 %  |
|                 | ,890.04 | ,838.08 |          | %       |         |
+-----------------+---------+---------+----------+---------+---------+

4.3 การจัดหาผลิตภัณฑ์และบริการ

ผลิตภัณฑ์และบริการส่วนใหญ่ คิดค้นและพัฒนาโดยบริษัท ซึ่งมีหน่วยงานที่รับผิดชอบโดยตรง
เพื่อการปรับปรุง ทบทวน ผลิตภัณฑ์ที่ออกจำหน่ายแล้ว
ตลอดจนการนำเสนอผลิตภัณฑ์ใหม่ๆที่เข้าสู่ตลาดให้สอดคล้องกับความต้องการ ช่องทางการจำหน่าย
จุดแข็งของบริษัท และภาวะเศรษฐกิจในประเทศและต่างประเทศโดยสม่ำเสมอ
การนำเสนอผลิตภัณฑ์จะมีทั้งผลิตภัณฑ์ในกลุ่มรถยนต์และที่ไม่ใช่รถยนต์
โดยนโยบายในขยายงานการประกันภัยรถยนต์ควบคู่ไปกับการขยายงานการประกันภัยประเภทอื่นๆ
เช่น ประกันอัคคีภัย ประกันภัยทางทะเลและขนส่ง และประกันเบ็ดเตล็ด บริษัทฯ
เน้นที่จะคงสัดส่วนของเบี้ยประกันรถยนต์ให้คงที่ไม่เกิน 60%
ของผลประกอบการเบี้ยประกันรวมของบริษัทฯ ทั้งนี้ เพื่อให้บริษัทฯ
สามารถขยายงานและเติบโตโดยมีส่วนแบ่งทางการตลาดที่เหมาะสมกับขนาดและนโยบายขององค์กร
มีผลประกอบการที่สร้างผลกำไรจากการรับประกันภัยได้ดี
รวมทั้งเน้นการกระจายตัวของผลิตภัณฑ์ต่างๆ
โดยไม่ให้เกิดการกระจุกตัวกับผลิตภัณฑ์ใดผลิตภัณฑ์หนึ่งมากจนเกินไป

4. 4 แหล่งที่มาของเงินทุน

บริษัทฯ มีแหล่งที่มาของเงินลงทุน 2 แหล่ง คือ ส่วนของผู้ถือหุ้น
และกระแสเงินสดที่ได้จากการดำเนินงาน
บริษัทฯไม่มีนโยบายจัดหาแหล่งเงินทุนจากการกู้ยืมหรือจากภายนอก แต่ในการดำเนินธุรกิจประกันภัย
จำเป็นต้องมีฐานเงินกองทุนที่เพียงพอ ที่จะรองรับการขยายตัวทางธุรกิจ
ดังนั้นการจัดหาเงินทุนด้วยการเพิ่มทุน เพื่อสนับสนุนการขยายธุรกิจ
อาจมีความจำเป็นต้องดำเนินการเป็นระยะๆ

4.5 นโยบายการจัดหาเงินทุน

นโยบายการลงทุนของบริษัทฯจะยึดหลักความความระมัดระวัง โดยคำนึงถึงการบริหารความเสี่ยง
จากการลงทุนเป็นสำคัญ ไม่มุ่งหวังให้เกิดผลตอบแทนสูงสุดเพียงอย่างเดียว แต่มุ่งให้บริษัทฯ
สามารถรักษาระดับอัตราเงินกองทุน และ
ดำรงอัตราสภาพคล่องอยู่ในระดับที่เหมาะสมและเพียงพอต่อการดำเนินธุรกิจ
ทั้งในปัจจุบันและอนาคต รวมทั้งการได้รับผลประโยชน์ทางด้านภาษีอากร กระแสเงินสดในอนาคต
และการปฏิบัติตามข้อกำหนดของสำนักงานคณะกรรมการกำกับและส่งเสริมการประกอบธุรกิจประกันภัย
(คปภ.) ซึ่งควบคุมสัดส่วนการลงทุนในหลักทรัพย์ประเภทต่างๆ ของบริษัทฯ
นโยบายการลงทุนของบริษัทมีการสอบทานอย่างสม่ำเสมอ
เพื่อตอบสนองกับสภาวะะตลาดทางการเงิน และการลงทุนที่เคลื่อนไหวอย่างรวดเร็วในปัจจุบัน

4.6 นโยบายการบริหารสภาพคล่อง

นโยบายการลงทุนของบริษัทฯ ปฏิบัติตามประกาศของสำนักงาน คปภ.
เรื่องการลงทุนประกอบธุรกิจอื่นของบริษัทประกันวินาศภัยซึ่งกำหนดประเภทและจำนวนเงินลงทุนที่บริษัทฯ
สามารถลงทุนได้ ทั้งนี้ การลงทุนของบริษัทฯ จะคำนึงถึงสภาพคล่อง ความมั่นคง
และเสถียรภาพของการลงทุนเป็นหลัก นอกจากนี้ บริษัทฯ
มีนโยบายการบริหารสภาพคล่องของเงินลงทุน โดยจะลงทุนในหลักทรัพย์ที่มีระยะเวลาไม่เกิน 3 ปี
ไม่น้อยกว่าร้อยละ 50 ของเงินลงทุนทั้งหมด และกำหนดลงทุนในหลักทรัพย์ประเภทตราสารทุน
ไม่เกินร้อยละ 35 ของเงินลงทุนทั้งหมด (ไม่รวมเงินลงทุนในบริษัทย่อยหรือ บริษัทร่วม)

4.7 กฎเกณฑ์และข้อบังคับของรัฐ

พระราชบัญญัติประกันวินาศภัย พ.ศ. 2535 ที่ใช้บังคับทั้งกิจการประกันภัย และกิจการประกันต่อ
กำหนดให้บริษัทประกันวินาศภัยต้องดำรงอัตราส่วนที่สำคัญของธุรกิจ
บริษัทฯได้ดำรงอัตราส่วนซึ่งสอดคล้องตามที่กฎหมายกำหนดไว้ ดังต่อไปนี้

+--------------------+-----------------------+------------------------+
|  รายการ            | พ.ร.บ. ประกันวินาศภัย    | การปฏิบัติของบริษัท         |
+--------------------+-----------------------+------------------------+
| ห                  | ประมาณ 3.5 ล้านบาท     | วางพันธบัตรเป            |
| ลักทรัพย์วางประกันกับนา |                       | ็นหลักทรัพย์ประกันกับสำนักงาน |
| ยทะเบียนประกันวินาศภัย | - ขนส่งเฉพาะเที่ยว จัดสรร | คปภ.                   |
|                    |                       |                        |
| การจัดสรรเงินสำรอง   | เต็มจำนวน ในรอบ 90 วัน  | จำนวนเงิน 20 ล้านบาท     |
|                    |                       |                        |
| 1.  เ              | นับย้อนจากวันจัดสรร       | บริษัทจัดสรรเงินสำรองเบี้ย   |
| งินสำรองเบี้ยประกันภัยที่ |                       |                        |
|                    | -                     | ประกันภัยตามวิธีการที่       |
| ยังไ                | อ                     |                        |
| ม่ถือเป็นรายได้ของบริษัท | ุบัติเหตุเดินทางที่มีระยะเวลา | สำนักงาน คปภ.กำหนดไว้    |
| *                  |                       |                        |
|                    | และความคุ้มครองสูงสุดไม่   |                        |
|                    | เกิน 6                 |                        |
|                    |                       |                        |
|                    | เดือน จัดสรร เต็มจำนวน   |                        |
|                    | ในรอบ 30              |                        |
|                    |                       |                        |
|                    | วัน นับย้อนจากวันจัดสรร    |                        |
|                    |                       |                        |
|                    | อื่นๆ ให้จัดสรร 1/24      |                        |
+--------------------+-----------------------+------------------------+
| 2.                 | จัด                    | จัดสรรเต็มตามที่สำนักงาน    |
| เงินสำรองค่าสินไหมทด  | สรรไม่น้อยกว่าจำนวนที่ตกลง |                        |
| แทนที่เกิดขึ้นและ       |                       | คปภ.กำหนดไว้            |
| ตกลงแล้วแต่ยังไม่จ่าย   |                       |                        |
+--------------------+-----------------------+------------------------+
| 3.                 | จัดสรรไ                | จัดสรรเต็มตามที่สำนักงาน    |
| เงินสำรองค่าสินไหมทดแ | ม่น้อยกว่าร้อยละ70ของจำนว |                        |
| ทนที่เกิดขึ้นแต่ยังไม่ตกลง | นเงินความรับผิดตามที่บริษัทไ | คปภ.กำหนดไว้            |
|                    | ด้ประเมินไว้แต่ทั้งนี้ไม่เกินจำ |                        |
|                    | นวนเงินเอาประกันตามสัญญา |                        |
+--------------------+-----------------------+------------------------+
| 4.                 | กำหนดให้จัดสรรไว้ตาม     | จัดสรรไว้ร้อยละ 2.5       |
| เงินสำรองค่าสิน       |                       | ของเบี้ยประกันภัยรับสุทธิ     |
| ไหมทดแทนที่เกิดขึ้นแต่ยัง | ประสบการณ์จริงด้วยวิธีการ  | ย้อนหลัง 12 เดือน         |
| ไม่รายงานให้บริษัททราบ | Chain Ladder approach |                        |
|                    | หรือวิธีการที่ใกล้เคียงกับระ  |                        |
|                    | ดับสากลแต่ไม่น้อยกว่าร้อยละ |                        |
|                    | 2.5                   |                        |
|                    | ของเบี้ยประกันภัยรับสุทธิ    |                        |
|                    | ย้อนหลัง12 เดือน         |                        |
+--------------------+-----------------------+------------------------+
| 5. การดำรงเงินกองทุน | ไม่น้อยกว่าร้อยละ 10      | เงินกองทุนของบริษัทเท่ากับ   |
|                    | ของเบี้ยรับ              | 2,160 ล้านบาท หรือร้อยละ  |
|                    |                       | 144 ของเบี้ยรับสุทธิ        |
|                    | สุทธิในปีที่ผ่านมาแต่ไม่ต่ำกว่า |                        |
|                    | 30                    |                        |
|                    |                       |                        |
|                    | ล้านบาท                |                        |
+--------------------+-----------------------+------------------------+

* หมายเหตุ บริษัทฯ
ได้เปลี่ยนแปลงวิธีการบันทึกบัญชีเกี่ยวกับเงินสำรองเบี้ยประกันภัยที่ยังไม่ถือเป็นรายได้และได้ทำการปรับงบการเงินย้อนหลัง
ให้เป็นไปตามที่หนังสือเวียนของสำนักงาน คปภ.เมื่อวันที่ 7 กันยายน 2549
ซึ่งอ้างอิงถึงความเห็นของสภาวิชาชีพบัญชี ตามหนังสือลงวันที่ 7 สิงหาคม 2549
เกี่ยวกับการเปลี่ยนแปลงวิธีการบันทึกสำรองเบี้ยประกันภัยที่ยังไม่ตกเป็นรายได้
ที่กำหนดให้บริษัทประกันวินาศภัยต้องจัดสรรเงินสำรองเบี้ยประกันภัยต่อกับผู้ประกอบธุรกิจประกันวินาศภัยในต่างประเทศ
ซึ่งเดิมบริษัทต้องรับภาระเงินสำรองในส่วนที่ขาดแทนผู้รับประกันภัยต่อ นั้น
โดยเปลี่ยนเป็นแสดงในหมายเหตุประกอบงบการเงินและช่องราคาประเมินในรายงานฐานะการเงินเฉพาะที่ส่งให้สำนักงาน
คปภ.แทน